Document ID: 32000R0654

Uredba Komisije (ES) št. 654/2000
z dne 29. marca 2000
o dovolitvi novih dodatkov, nove uporabe dodatkov in novih pripravkov iz dodatkov v krmi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Komisije (ES) 2690/1999 [2], in zlasti člena 3 Direktive,
ob upoštevanju naslednjega:
(1) Direktiva 70/524/EGS določa, da se novi dodatki ali nova uporaba dodatkov dovoli ob upoštevanju znanstvenega in tehničnega napredka.
(2) Direktiva Sveta 93/113/ES z dne 14. decembra 1993 o uporabi in trženju encimov, mikroorganizmov in njihovih pripravkov v prehrani živali [3], kakor je bila nazadnje spremenjena z Direktivo 97/40/ES [4], z odstopanjem od Direktive 70/524/EGS, daje pravico državam članicam, da začasno dovolijo uporabo in trženje encimov, mikroorganizmov in njihovih pripravkov.
(3) Predloženi so bili novi podatki za nadomestitev dovoljenih pripravkov iz encimov z novimi pripravki iz istih encimov.
(4) Začasno se dovoli nove dodatke ali novo uporabo dodatkov, če pri dovoljeni vsebnosti v krmi nimajo škodljivih učinkov na zdravje ljudi, živali ali na okolje niti ne škodujejo potrošnikom zaradi spremenjenih značilnosti izdelkov iz rejnih živali, če je mogoče nadzorovati njihovo vsebnost v krmi in če se upravičeno domneva, glede na razpoložljive rezultate, da po vključitvi v krmo ugodno vplivajo na značilnosti te krme ali na proizvodnost rejnih živali.
(5) Direktiva Sveta 89/391/EGS z dne 12. junija 1989 o uvedbi ukrepov za izboljšanje varnosti in zdravja delavcev pri delu [5] in njene ustrezne posamezne direktive, zlasti Direktiva Sveta 90/679/EGS z dne 26. novembra 1990 o zaščiti delavcev pred tveganjem izpostavljenosti biološkim sredstvom pri delu [6], kakor je bila nazadnje spremenjena z Direktivo Komisije 75/65/ES [7], v celoti veljajo za uporabo in ravnanje delavcev z dodatki v krmi.
(6) Pregled spisov, ki so jih predložile države članice v skladu s členom 3 Direktive 93/113/ES, je pokazal, da se lahko začasno dovoli določeno število pripravkov, ki spadajo v skupino encimov in mikroorganizmov.
(7) Znanstveni odbor za prehrano živali je dal ugodno mnenje glede neškodljivosti teh pripravkov iz encimov [8] in mikroorganizmov [9].
(8) Ukrepi, predvideni s to uredbo, so v skladu z mnenjem Stalnega odbora za krmo -
SPREJELA NASLEDNJO UREDBO:
Člen 1
Pripravki, ki spadajo v skupino "Encimi" in so navedeni v Prilogi I k tej uredbi, se dovolijo skladno z Direktivo 70/524/EGS kot dodatki v prehrani živali pod pogoji iz omenjene priloge.
Člen 2
Podrobnosti o sestavi encimov, dovoljenih pod registracijsko številko "7" in "8", se spremenijo, kakor je navedeno v Prilogi I pod naslovom "Kemijska formula, opis".
Člen 3
Pripravki, ki spadajo v skupino "Mikroorganizmi" in so navedeni v Prilogi II k tej uredbi, se dovolijo skladno z Direktivo 70/524/EGS kot dodatki v prehrani živali pod pogoji iz omenjene priloge.
Člen 4
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, dne 29. marca 2000

Labels: 0
17
6